הטיהור לנצח

הטיהור לנצח (באנגלית: The Forever Purge) הוא סרט פעולה ואימה אמריקאי. זהו הסרט החמישי והאחרון של זיכיון "הטיהור", ומשמש כהמשך ישיר ל"הטיהור 3: שנת בחירות" משנת 2016. ביים אותו אוורדו ולריו גאוט, לפי תסריט שנכתב על ידי יוצר הזיכיון ג'יימס דמונאקו, שהפיק אותו לצד ג'ייסון בלאם ומייקל ביי. בסרט מככבים אנה דה לה רגוארה, טנוץ' הוארטה, ג'וש לוקאס, קאסידי פרימן, לוון רמבין, אלחנדרו אדה וגם ויל פאטון. הסרט עוקב אחר קבוצת איכרים שנסים על נפשם לאחר שאנשים רבים ממשיכים לבצע מעשי פשע לאחר סיום הטיהור.

תאריך היציאה המקורי של "הטיהור לנצח" היה ביולי 2020, אך לאור מגפת הקורונה נדחה ל-2 ביולי 2021, בהפצת סרטי יוניברסל.<ref></ref>

== עלילה ==
שתי קדנציות לאחר בחירתה של שרלין רואן, האבות המייסדים החדשים של אמריקה קיבלו מחדש את השליטה בממשלת ארצות הברית והחזירו מחדש את הטיהור השנתי עם כלליו המקוריים. אחוזי העליונות הלבנה והנייטיביזם זינקו באמריקה עם בחירתו מחדש של ה-NFFA, מה שהוביל רבים מחוץ למפלגת השלטון להיות מודאגים מכך שהטיהור הראשון הקרוב מזה שמונה שנים יגרום למצב בלתי הפיך. הסרט עוקב אחר קבוצת איכרים שנסים על נפשם לאחר שאנשים רבים ממשיכים לבצע מעשי פשע לאחר סיום הטיהור.

== צוות השחקנים ==
* אנה דה לה רגוארה – אדלה
*טנוץ' הוארטה – חואן
*ג'וש לוקאס – דילן טאקר
*קאסידי פרימן – קאסי טאקר
*לוון רמבין – הארפר טאקר
*אלחנדרו אדה – טי.טי.
*ויל פטון – קיילב טאקר
*ורוניקה פלקון – לידיה
*ויל בריטן – קירק
*סמי רוטיבי – דריוס

== הפקה ==
=== פיתוח ===
באוקטובר 2018 אמר ג'יימס דמונאקו, יוצר זיכיון "הטיהור", שהוא עומד לכתוב תסריט שונה מזה של שאר הסרטים, ושהוא חושב שזה יהיה "סוף ממש מגניב" לסדרה.<ref></ref>

במאי 2019 הודיעה חברת סרטי יוניברסל על כך שפיתוח הסרט החל, אך לא פרסמה את שמו. דמונאקו כתב את התסריט, והפיק את הסרט עם סבסטיאן ק. למרסייר באמצעות החברה מאן אין א טרי פרודקשנס. ג'ייסון בלאם הפיק אותו גם כן דרך בלאמהאוס הפקות, ומייקל ביי, בראד פולר, ואנדרו פורם דרך פלטינום דיונס.<ref></ref><ref></ref> הסרט הוא החלק החמישי והאחרון של הזיכיון, והוא סרט המשך ישיר ל"הטיהור 3: שנת בחירות".<ref></ref><ref></ref> באוגוסט 2019 הוכרז כי את הסרט יביים אוורדו ולריו גאוט שזכה לתודעה בעקבות כך שביים את סדרת הדוקו-דרמה "מאדים" ששודרה בערוץ נשיונל ג'יאוגרפיק.<ref></ref><ref></ref>

=== ליהוק וצילום ===
באוקטובר 2019 הוכרז כי אנה דה לה רגוארה תככב בסרט.<ref name=":0"></ref><ref name=":1"></ref> בנובמבר 2019 לוהק טנוץ' הוארטה לתפקיד הראשי הגברי בסרט.<ref></ref> מאוחר יותר באותו חודש הוכרז כי ויל פטון וקאסידי פרימן לוהקו לסרט.<ref></ref><ref></ref> בינואר 2020 דווח כי לוון רמבין הצטרפה לצוות השחקנים של הסרט.<ref></ref> עוד דווח, כי ג'וש לוקאס יככב בסרט גם כן.<ref name=":2"></ref><ref></ref><ref></ref>

ביולי 2019 הוכרז כי הסרט יצולם בקליפורניה.<ref></ref> שלב ההפקה אמור היה להתחיל בנובמבר 2019,<ref name=":1" /><ref name=":0" /> בפרק זמן של 25 ימי צילום בסן דייגו.<ref></ref> ב-10 וב-11 בנובמבר נערכו הצילומים במרכז העיר פומונה, כולל טברנה וחנות רובים ואקדחים.<ref></ref> בשבוע שלאחר מכן, הצילומים התקיימו בתיאטרון ובכמה מקומות באונטריו.<ref></ref> צלם הקולנוע לואיס סנסנס צילם את הסרט.<ref name=":2" />

=== מוזיקה ===
המוזיקה הרשמית של הסרט נערכה ונוצרה על ידי האחים ניוטון .<ref></ref>

== קישורים חיצוניים ==
* 

== הערות שוליים ==

קטגוריה:סרטי 2021
קטגוריה:סרטי אולפני יוניברסל
קטגוריה:סרטי אימה אמריקאיים
קטגוריה:סרטי אימה מ-2021
קטגוריה:סרטי בלאמהאוס הפקות
קטגוריה:סרטי המשך אמריקאיים
קטגוריה:סרטי מותחן אימה אמריקאיים
קטגוריה:סרטי פשע אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים שיציאתם נדחתה בעקבות מגפת הקורונה